《春天》
宋代·孔平仲

春天酣酣睡最美，日转花阴犹未起。须臾梦觉闻风声，波涛翻空千万里。

出门四望气惨淡，寒色射人如泼水。旋见大雪落交加，向晚绥绥尚不止。

游丝柳絮复何有，百鸟捲舌愁欲死。阴阳变化固有渐，乃何暴忽有如此。

清江野客心伤悲，寂寞无言对桃李。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。